Al Jazeera English - Wikipedia

# Al Jazeera English

### Dari Wikipedia Bahasa Melayu, ensiklopedia bebas.

Al Jazeera English
Mula Siaran | 15 November 2006
Tamat Siaran | -
Jenis Saluran | Berita & Ehwal Semasa Bahasa Inggeris
Waktu Bersiaran | 24 Jam
Syarikat Induk | Al Jazeera Satellite Network
Slogan | Setting the News Agenda
Negara | Qatar
Pusat Penyiaran | Doha, Kuala Lumpur, London & Washington DC
Pengarah Urusan | Nigel Parsons
Ketua Editor | Ahmad al-Sheikh
Laman Sawang | http://english.aljazeera.net

Al Jazeera English (AJE) adalah saluran berita dan ehwal semasa bahasa Inggeris 24 jam yang beribu pejabat di Doha, Qatar, saluran pertama dan seumpamanya di dunia yang berpangkalan di Timur Tengah. Dari kedudukan unik tersebut, saluran berkenaan berazam untuk mengimbangi arus media perdana semasa dengan laporan dari dunia membangun ke barat dan dari benua selatan ke utara. Ia juga turut menyediakan ruang kepada suara yang tidak didengari, menggalakkan perbahasan dan mencabar bukti-bukti tanggapan umum.

Dengan empat pusat penyiaran di Doha, Kuala Lumpur, London dan Washington DC serta jabatan biro berita antarabangsa di segenap penjuru dunia, Al Jazeera English bertekad untuk melaraskan agenda berita, merumpunkan budaya dan menyalurkan pandangan umum kepada lebih 1 bilion penonton televisyen berbahasa Inggeris.

Al Jazeera English menyiarkan rancangan terbitan umum seperti laporan dan analisis warta berita, rancangan umum ehwal semasa dan rencana, temuramah langsung, berita hiburan, laporan perniagaan dan sukan, melalui laporan yang objektif, tepat dan tidak berat sebelah. Ia juga merupakan rangkaian televisyen definisi tinggi yang pertama di dunia.

## [Sunting] Sejarah

Idea penubuhan saluran berita bahasa Inggeris oleh Al Jazeera timbul pada sekitar tahun 2003 dengan matlamat menjadi sebuah saluran berita alternatif bagi mengimbangi arus media perdana semasa. Pada bulan Oktober 2005, syarikat induk Al Jazeera Satellite Network secara rasmi mengumumkan hasrat berkenaan dan 13 bulan kemudian, Al Jazeera English secara rasmi memulakan siaran tepat pada pukul 8 malam waktu Malaysia bersamaan 15 November 2006 kepada lebih 80 juta isi rumah seluruh dunia, sekali ganda lebih daripada sasaran awal saluran tersebut.

Dalam perancangan awal, saluran berkenaan bakal dikenali sebagai Al Jazeera International, tetapi ditukar kepada Al Jazeera English beberapa hari sebelum tarikh pelancaran rasmi. Ia juga sepatutnya memulakan siaran secara rasmi pada bulan Jun 2006 tetapi ditunda ke kemudian hari atas sebab kekurangan teknologi televisyen definasi tinggi pada waktu itu.

## [Sunting] Operasi

### [Sunting] Pusat penyiaran

Al Jazeera English beroperasi melalui empat pusat penyiaran di Doha, Kuala Lumpur, London dan Washington DC. Lokasi dan kedudukan pusat penyiaran tersebut dipilih mengikut konsep putaran bumi mengelilingi suria. Pusat Penyiaran Doha adalah pangkalan operasi utama Al Jazeera English dimana kebanyakkan rancangan siaran dan terbitan serta tenaga kerja saluran berkenaan tertumpu. Pusat Penyiaran Kuala Lumpur pula dipilih sebagai pusat operasi utama rantau Asia & Australasia diikuti dengan Pusat Penyiaran London, benua Eropah dan Pusat Penyiaran Washington DC, benua Amerika Utara & Selatan.

Dalam satu sesi temuramah bersama pengarah urusan Al Jazeera English, Nigel Parsons, beliau memberitahu para wartawan bahawa pemilihan Kuala Lumpur ke atas Hong Kong dan Singapura bagi pusat operasi serantau bukan berdasarkan kepada status negara islam Malaysia semata-mata, tetapi atas sebab sokongan dan kerjasama kerajaan Malaysia, kos yang kompetitif, hubungan kebudayaan dan politik antara dua negara (Qatar dan Malaysia) yang akrab, kemudahan dan prasarana yang baik serta sumber tenaga manusia yang berkebolehan [[1]]. Pusat Penyiaran Kuala Lumpur beroperasi dan terletak di tingkat 60, Menara 2, Menara Berkembar Petronas. Ia dirasmikan oleh perdana menteri Malaysia, Dato' Seri Abdullah Bin Ahmad Badawi pada 16 Februari 2007.

### [Sunting] Biro berita antarabangsa

Operasi Al Jazeera English turut disokong oleh 20 jabatan biro berita antarabangsa saluran tersebut di serata dunia bagi mengumpul, menyedia dan melapor laporan dan analisis warta berita untuk siaran empat pusat penyiaran di Doha, Kuala Lumpur, London dan Washington DC. Al Jazeera English juga berkongi sumber dan tenaga manusia dengan lebih 40 jabatan biro berita saluran induk berkenaan, Al Jazeera. Mereka bercadang untuk mengembangkan lagi jabatan biro berita antarabangsa saluran berkenaan di masa hadapan.

## [Sunting] Penerbitan

### [Sunting] Format

Al Jazeera English secara amnya menggunakan pendekatan format yang berbeza untuk setiap laporan warta berita dan rancangan umum siaran terbitan saluran tersebut. Pengurusan dan siaran beritanya beredar dari Kuala Lumpur ke Doha, London dan Washington DC mengikut konsep putaran bumi mengelilingi suria. Sama seperti kebanyakkan saluran berita 24 jam antarabangsa yang lain, laporan dan kemaskini berita disiar pada setiap 30 minit dan kemuncak jam.

Ramai pemerhati bebas bersetuju bahawa laporan warta berita Al Jazeera English lebih jelas, terperinci dan berkecuali. Laporan dan analisis warta berita saluran berkenaan lebih jelas melibatkan pandangan semua pihak dari setiap penjuru, satu perbezaan paling ketara berbanding dengan kebanyakkan media arus perdana yang lain. Al Jazeera English juga banyak memberi fokus kepada kawasan yang kurang diberi perhatian oleh media arus perdana. Antaranya laporan warta berita eksklusif krisis kemanusiaan di Darfur, Sudan serta laporan cetera dari Myanmar dan Korea Utara.

### [Sunting] Rancangan

Selain daripada laporan dan analisis warta berita, Al Jazeera English turut menyiarkan rancangan terbitan umum dalam format definisi tinggi seperti program ehwal semasa & rencana umum, temuramah & debat langsung, cetera, hiburan dan sukan, melalui laporan yang objektif, tepat dan tidak berat sebelah. Berikut adalah senarai beberapa rancangan semasa terbitan dan siaran Al Jazeera English.

#### [Sunting] Berita

- News Headlines

  Ringkasan kemaskini tajuk berita utama setiap 30 minit.

- News Hour (edisi awal)

  Laporan warta berita terkini 60 minit secara langsung menghubungkan pusat penyiaran Al Jazeera English di Doha, London dan Kuala Lumpur.

- News Hour (edisi lewat)

  Laporan warta berita terkini 60 minit secara langsung menghubungkan pusat penyiaran Al Jazeera English di Doha, London dan Washington DC.

- News Review

  Ulasan dan rumusan berita harian dari Pusat Penyiaran Doha.

- World News

  Laporan warta berita terkini 30 minit secara langsung dari pusat penyiaran Al Jazeera English di Doha, Kuala Lumpur, London atau Washington.

#### [Sunting] Temuramah & debat

  - 101 East
    Rancangan diskusi mingguan yang diacarakan oleh Teymoor Nabili membincangkan isu semasa, ekonomi dan politik rantau Asia.

  - Everywoman
    Program diskusi yang diacarakan oleh Shahnaz Pakravan membincangkan isu-isu wanita sejagat.

  - Frost Over the World
    Program temuramah khas yang diacarakan oleh David Frost dengan tetamu-tetamu undangan membincangkan isu hal ehwal semasa mingguan.

  - Riz Khan
    Program soal jawab harian (Isnin - Khamis) yang diacarakan oleh Riz Khan dengan penglibatan para penonton membincangkan isu-isu yang dibangkitkan.

  - Riz Khan One on One
    Riz Khan dan seorang tetamu jemputan khas berbicara panjang lebar mengenai isu-isu yang dibangkitkan.

  - Talk to Jazeera
    Sebuah program temuramah eksklusif Al Jazeera English bersama nama-nama pencipta tajuk berita.

#### [Sunting] Rancangan & rencana umum

  - 48
    Amanda Palmer membawa penonton kembara ke bandaraya dan destinasi menarik serata dunia dalam masa hanya 48 jam.

  - Listening Post
    Richard Gizbert dan Al Jazeera English mengulas bagaimana organisasi media antarabangsa lain melaporkan berita dan isu semasa serta paparan laporan berita sumbangan para penonton.

  - People & Power
    Sebuah program rencana dwimingguan mengisahkan kepada kuasa dan insaniah. Rancangan ini diacarakan oleh Dr. Shereen El Feki, Juliana Ruhfus dan Sapna Bhatia.

### [Sunting] Internet

AlJazeera.Net adalah laman sawang rasmi Al Jazeera English. Selain laporan berita, ia turut menyediakan maklumat dan informasi mengenai profil korporat, waktu siaran, rancangan terbitan, profil pemberita dan kenyataan akhbar. Laman tersebut menggunakan zon waktu Mekah sebagai rujukan kemaskini. AlJazeera.Net versi terkini dilancarkan serentak pada hari perasmian saluran berkenaan pada 15 November 2006.

## [Sunting] Tenaga kerja

Tenaga kerja Al Jazeera English terdiri daripada individu-individu yang berpengalaman. Ramai diantara mereka adalah bekas tenaga kerja utama dari syarikat penyiaran dan agensi berita ternama seperti AFP, BBC, CNN, ITV dan Sky News. Al Jazeera English juga telah berjaya memikat ramai nama-nama besar dan tersohor dalam bidang penyiaran berita seperti David Frost, Rageh Omaar, Riz Khan, Teymoor Nabili dan Veronica Pedrosa.

### [Sunting] Belakang tabir

PENGARAH & TIMBALAN PENGARAH

Berikut adalah senarai tenaga kerja utama pengurusan Al Jazeera English.

  Pengarah Urusan: Nigel Parsons
  Timbalan Pengarah Urusan, Berita dan Perancangan: Ibrahim Helal
  Pengarah Berita dan Rancangan: Steve Clark
  Timbalan Pengarah Berita: Al Anstey
  Timbalan Pengarah Rancangan: Coleena Reid
  Pengarah Editor: Omar Bec
  Pengarah Reka Kreatif: Morgan Almeida
  Pengarah Komersil: Lindsey Oliver
  Pengarah Sumber Manusia: Wendy Fagan
  Pengarah Kejuruteraan: Colin Sherriff

KETUA EDITOR DAN KETUA BIRO BERITA

Berikut adalah senarai ketua editor dan ketua biro berita Al Jazeera English.

  Ketua Editor: Ahmad al-Sheikh
  Ketua Editor, Laman Sawang dan Media Baru: Russell Merryman
  Ketua Biro, Afrika: Andrew Simmons
  Ketua Biro, Kuala Lumpur: Trish Carter
  Ketua Biro, London: Sue Phillips
  Ketua Biro, Moscow: Olga Stukalova
  Ketua Biro, India: Anmol Saxena
  Ketua Biro, Washington D.C: Will Stebbins

### [Sunting] Hadapan tabir

Berikut adalah senarai tenaga kerja hadapan tabir Al Jazeera English.

#### [Sunting] Penyampai berita & wartawan lokasi

##### [Sunting] Afrika

  Wartawan lokasi:-
    Afrika: Mohammed Adow
    Selatan Afrika: Kalay Maistry
    Abidjan: Gabrielle Menezes
    Harare: Farez Sevenzo
    Kaherah: Amr El Kahky
    Nairobi: Haru Mutasa

##### [Sunting] Amerika

  Pusat penyiaran: Washington DC
  Penyampai/personaliti berita:
    Anand Naidoo
    Dave Marash
    Ghida Fakhry
    Kimberly Halkett
  Wartawan lokasi:
    PBB, New York: Mark Seddon
    Buenos Aires: Lucia Newman
    Caracas: Mariana Sanchez
    New York: Kristen Saloomey
    Washington D.C: Rob Reynolds dan Viviana Hurtado

##### [Sunting] Asia

  Pusat penyiaran: Kuala Lumpur
  Penyampai/personaliti berita:
    Divya Gopalan
    Hamish MacDonald
    Laura Kyle
    Teymoor Nabili
    Veronica Pedrosa
  Wartawan lokasi
    Asia: Tony Birtley
    Asia Tenggara: David Hawkins
    Beijing: Tony Cheng
    Delhi: Rajesh Sundaram dan Zain Awan
    Islamabad: Kamal Hyder
    Jakarta: Step Vaessen
    Manila: Marga Ortigas
    Sydney: Dan Nolan

##### [Sunting] Eropah

  Pusat penyiaran: London
  Penyampai/personaliti berita:
    Barbara Serra
    Felicity Barr
    Laurence Lee
    Nick Clark
    Stephen Cole
  Wartawan lokasi:
    Eropah: Barnaby Phillips
    London: Alan Fisher
    Moscow: Jonah Hull

##### [Sunting] Timur Tengah

  Pusat penyiaran: Doha
  Penyampai/personaliti berita:
    Darren Jordon
    David Foster
    Imran Garda
    Jane Dutton
    Julie MacDonald
    Kamahl Santamaria
    Lauren Taylor
    Maryam Nemazee
    Sami Zeidan
    Shiulie Ghosh
    So Rahman
  Wartawan lokasi:
    Timur Tengah: Rula Amin
    Baitulmuqaddis: Jacky Rowland
    Beirut: Zeina Khodr
    Doha: Hashem Ahelbarra , Hoda Abdel-Hamid, James Bays, John Cookson dan Mike Hanna
    Gaza: Nour Odeh
    Ramallah: Walid Batrawi
  Penyampai & wartawan sukan:
    Andrew Richardson
    Brendan Connor
    Carrie Brown
    Dara McIntosh
    Joanna Gasiorowska
    Rahul Pathak
    Wayne Hay
  Penyampai laporan cuaca:
    Steff Gaulter

#### [Sunting] Pengacara rancangan

  - Amanda Palmer – 48 dan The Fabulous Picture Show
  - David Frost – Frost over the World
  - Jasim Al-Azzawi - Inside Iraq
  - Rageh Omaar - Witness
  - Richard Gizbert – Listening Post
  - Riz Khan – Riz Khan dan One on One
  - Shiulie Ghosh - Everywoman
  - Dr Shereen El Feki dan Juliana Ruhfus - People & Power

## [Sunting] Penjenamaan

Bagi tujuan penjenamaan, Al Jazeera English telah melantik sebuah syarikat rekaan dan produksi terkemuka dari Manhattan, New York, uvphactory (UVPH) bagi tujuan tersebut. Hasilnya, tenaga kerja kreatif UVPH yang diketuai oleh Alexandre Moors dan Brian Welsh telah menghasilkan pakej grafik berita, 8 identiti animasi tiga dimensi (3D) 15 saat dan 30 identiti aksi langsung 15 saat untuk Al Jazeera English. Berikut adalah senarai tenaga kreatif UVPH yang terlibat dalam projek penjenamaan tersebut.

  Pengasas: Scott Sindorf dan Damijan Saccio
  Pengarah/Pengarah Kreatif: Alexandre Moors
  Penerbit Eksekutif: Brian Welsh
  Pereka:
    - Alexandre Moors
    - Bashir Hamid
    - Colin Hess
  Ketua Animasi 3D:
    - Scott Sindorf
    - Bashir Hamid
  Animasi 3D: Ryan Bradley
  Pengatur Huruf:
    - Bashir Hamid
    - Shuyi Wu
    - John Stanch
  Editor: Robert Lopuski
  Pengarah Fotografi: Brian O'Carroll
  Pengurus Produksi: Melissa Sarno

### [Sunting] Identiti

Program perisian Adobe After Effects 7.0, Adobe Illustrator CS, Adobe Photoshop CS, Apple Final Cut Pro 5.0, Next Limit’s RealFlow fluid simulator, Softimage|XSI 5.1 dan Syflex Cloth Simulator menjadi pilihan para tenaga kreatif UVPH bagi menghasilkan projek penjenamaan tersebut. Berikut adalah hasil kerja UVPH untuk Al Jazeera English.

  - Grafik berita utama
    UVPH menggunakan animasi 3D bagi grafik pembuka tirai berita Al Jazeera English. Menurut pengarah reka kreatif Al Jazeera English, Morgan Almeida, garis lurus pada rekaan grafik tersebut adalah jelmaan longitut bumi yang mewakili peredaran masa, selaras dengan matlamat dan konsep saluran tersebut bersiaran merentasi semua zon masa bumi. Berikut adalah urutan grafik pembuka tirai berita Al Jazeera English.

Urutan 01 | Urutan 02 | Urutan 03 | Urutan 04

    Klip video contoh: Video 1

  - Identiti animasi 3D
    Bagi penjenamaan identiti saluran berkenaan, UVPH telah menghasilkan 8 identiti animasi 3D 15 saat. Menurut pengarah kreatifnya, Alexandre Moors, rekaan tersebut mendapat ilham daripada kebudayaan masyarakat Arab seperti warna dan tekstur. Animasi logo dan logo adalah hasil reka cipta Bashir Hamid.

Identiti 3D 01 | Identiti 3D 02 | Identiti 3D 03 | Identiti 3D 04

    Klip video contoh: Koleksi 1 dan Koleksi 2

  - Identiti aksi langsung
    Bagi menghasilkan 30 klip identiti aksi langsung 15 saat, UVPH telah menghantar sepasukan tenaga pakarnya ke Afrika Selatan bagi menjalani sesi pengambaran. Pemilihan Afrika Selatan dibuat berdasarkan kepada kepelbagian sumber semulajadi & ciptaan manusia, keindahan alam flora & fauna serta geografi dan lanskap menarik negara tersebut. Secara keseluruhannya pasukan UVPH telah meluangkan masa selama 35 jam di dalam helikopter merakam latar bandaraya Cape Town, Durban dan Johannesburg dari udara dengan menggunakan kamera definisi tinggi Panasonic Varicam. Selain Afrika Selatan, identiti aksi langsung turut dirakam di London, New York, Rom, Belanda, Kemboja dan beberapa bandaraya dan negara lain.

Identiti 01 | Identiti 02 | Identiti 03 | Identiti 04

    Klip video contoh: Koleksi 1, Koleksi 2 dan Koleksi 3

## [Sunting] Capaian

Jumlah capaian antarabangsa Al Jazeera English dianggarkan pada sekitar 80 juta isi rumah. Ia kini merupakan antara tiga saluran berita 24 jam berbahasa Inggeris terbesar di dunia selepas BBC World dan CNN International.

## [Sunting] Petikan

Berikut adalah beberapa petikan menarik dari saluran Al Jazeera English.

- "Lakukan perkara yang betul, untuk tujuan yang benar. Dan itulah yang saya lihat Al Jazeera lakukan." - Josh Rushing, 2006, Al Jazeera English.

- "Saya dengar lebih banyak mengenai kebenaran, dan mendapat kebenaran dalam cerita saya, bandingkan dengan mengawal maklumat, seperti yang saya lakukan semasa menjadi jurucakap. - Josh Rushing, 2006, Al Jazeera English.

- "Kita akan melihat di semua kawasan yang diabaikan oleh media barat." - Dave Marash, 2006, Al Jazeera English.

- "Sekiranya ia (berita) wajar, ianya akan keudara, mahupun ia Bush ataupun Bin Laden." - Barbara Serra, 2006, Al Jazeera English.

## [Sunting] Galeri

Pelan lantai AJE Kuala Lumpur di Menara Berkembar Petronas | Pusat Penyiaran Kuala Lumpur | Pusat Penyiaran Kuala Lumpur | Ruang tetamu di AJE Kuala Lumpur

Identiti 05 | Identiti 06 | Identiti 07 | Identiti 08

## [Sunting] Rujukan

- Sumber internet

1. (Bahasa Inggeris) - english.aljazeera.net, 26 Mac 2007.

## [Sunting] Pautan luar

- (Bahasa Inggeris) - Laman rasmi Al Jazeera English

Diperolehi daripada "http://ms.wikipedia.org../../../a/l/_/Al_Jazeera_English_3f0f.html"

Kategori: Saluran televisyen Malaysia | Saluran televisyen dalam Astro

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- العربية
- English
- Français
- Bahasa Indonesia
- Polski